Obama siyosatga qaytishga qaror qildi

AQShning sobiq prezidenti Barak Obama siyosiy faoliyatga qaytishga tayyorlanmoqda. Politico nashri shu haqida xabar berdi. 
Jurnalistlar Obama bilan do‘stona munosabatlarda bo‘lgan AQShning sobiq bosh prokurori Erik Xolderning bayonotiga asoslangani ta'kidlangan. 
Xususan, Obama Milliy demokratik qo‘mita uchun mablag‘ yig‘ishda ishtirok etishi, qonunchilik jarayonida maslahatchi bo‘lib ishlashi mumkinligi ma'lum qilingan. 
Demokratlar bugungi kundagi eng muhim vazifalardan birini AQSh saylov xaritasi va okruglar chegarasini o‘zgartirishda ko‘rishmoqda. 
Bu ishga AQShning sobiq vitse-prezidenti Jo Bayden ham qo‘shilishi mumkin.